Jaan Zimmermann

Jaan Zimmermann oli Vabadussõja ajal Tallinna 2. sõjaväehaigla majandusülem. 1920. aastate alguses asutas trükikoja J. Zimmermann, mis tegutses Tallinnas Lühike jalg 4 aastani 1935.Geni. Jaan Zimmermann

1935. aastal müüs trükikoja ja asutas 1936. aasta jaanuaris autoäri J. Zimmermann & J. Mölder (kaasosanikuks Johan Mölder), mis esindas ja müüs Auburn, Willys ja Nash marki sõiduautosid, samuti õlisid, mootoreid, akusid, rehve, külmkappe, kirjutusmasinaid, jalgrattaid, raadioid ja muud.Eesti Antiikautode Galerii. Eesti autoärid ja –esindused kuni 1940. aastani

Aastatel 1929–1933 Kaubandus-Tööstuskoja kesk- ja väiketööstuse sektsiooni liige. 1926–1934 Eesti Autoklubi esimees. Oli ka Kaitseliidu liige (Tallinna maleva Põhja malevkonna pealik).

Aastatel 1928–1935 Eesti Autoklubi häälekandja ajakirja Auto (aastatel 1933–1934 Auto - Sport & Turism) väljaandja ja vastutav toimetaja.Tallinna Tehnikaülikooli raamatukogu digikogu. Ajakiri "Auto"

Arreteeriti 20. detsembril 1940, hukkus 20. aprillil 1942 Nõukogude võimu poolt represseerituna Vologda oblasti NKVD Vjatlagi vangilaagri laatsaretis insuldi tagajärjel (nii on kirjas laagri surma-aktis).

Jaan Zimmermannile kuulus Girard de Soucantoni aadlisuguvõsa rajatud Villa Dombrovka Karepal, mille Zimmermann nimetas Villa Metsarahuks.Kadi Karine, Liisi Taimre. Suvila "Villa Dombrovka" dokumenteerimine. Eesti XX sajandi (1870–1991) väärtusliku arhitektuuri kaardistamine ja analüüs. Tallinn 2012Eesti Antiikautode Galerii. Eesti Autoklubi liikmed 1938 ja 1934

Isiklikku 
Abiellus Juliane Künnapuga ja neil sündis kolm last: pojad August (1906) ja Alfred (1912) ning tütar Luise Johanna (1910).

Jaan Zimmermanni poja August Zimmermanni abikaasa oli laulja Milvi Laid.

Tunnustus
1928 Eesti Punase Risti mälestusmärgi II järgu II asteEesti Vabariigi teenetemärkide kavalerid
1931 Kotkaristi V klassi teenetemärkEesti Vabariigi teenetemärkide kavalerid
1940 Eesti Autoklubi kuldmärk

Vaata ka
Riigi Majandusnõukogu

Viited

Kategooria:Eesti ettevõtjad
Kategooria:Kaubandus-Tööstuskoja liikmed
Kategooria:Kaitseliidu Tallinna maleva liikmed
Kategooria:Eesti Punase Risti II järgu II astme teenetemärgi kavalerid
Kategooria:Kotkaristi V klassi teenetemärgi kavalerid
Kategooria:Eesti represseeritud isikud
Kategooria:Sündinud 1880
Kategooria:Surnud 1942